Alfred Gabys grav i Heath Cemetery, Harbonnieres, Frankrike
**Alfred Edward Gaby** (født 25. januar 1892 i Ringarooma i Tasmania, død 11. august 1918 i Lihons i Frankrike) var en australsk soldat under den første verdenskrig. Han ble tildelt Viktoriakorset.

Etter at første verdenskrig brøt ut meldte Gaby seg frivillig til 1. australske imperiestyrke i januar 1916, etter to ganger tidligere å ha blitt avvist for verving. I løpet av de neste tolv månedene, samtidig som han lå i frontlinjen på vestfronten, ble Gaby forfremmet flere ganger. Gaby fullførte befalsutdannelsen i England i mai 1917 og han begynte deretter som løytnant i september 1917. Den 8. august 1918 i nærheten av Villers-Bretonneux i Frankrike kom Gaby over en stor fiendtlig styrke bare 40 meter fra der han lå. Gaby brukte maskingevær mot dem, tok femti soldater til fange og han fant flere maskingeværer fra den fiendtlige garnisonen. Tre dager senere, den 11. august 1918 falt Gaby mens han ledet sine menn til et angrep under slaget ved Villers-Bretonneux.

Tidlige liv
-----------

Alfred Edward Gaby ble født i Springfield nær Ringarooma i den australske delstaten Tasmania. Gaby var den sjuende sønnen til bonden Alfred Gaby og hans hustru Adelaide (født Whiteway). Mens han arbeidet på familiegården, meldte han seg til militsen og tjenestegjorde tre år i 12. infanteribataljon (Launceston Regiment). To av brødrene hadde tjenestegjort i utlandet under boerkrigen.

Militærtjeneste
---------------

Gaby arbeidet i Katanning i Vest-Australia da han vervet seg til Australian Imperial Force (AIF) i januar 1916. Han var to ganger tidligere avvist for verving. Han la ut fra Fremantle om bord på *HMAT A38 «Ulysses»* i april 1916, og ble tilordnet til 28. bataljon. Denne infanteribataljonen var sammensatt hovedsakelig av rekrutter fra Vest-Australia. Den var tilknyttet 7. brigade, 2. divisjon, som del av enhetens 10. innkalling til tvungen militærtjeneste av forsterkninger. I løpet av de neste tolv måneder mens han var i frontavsnittene av Vestfronten, ble han forfremmet i til sersjant før han ble valgt ut til offiserstrening i Storbritannia. Etter at han ble uteksaminert i mai 1917 ble han utnevnt til
sekondløytnant i april 1917. Neste forfremmelse kom i september 1917 da han ble utnevnt til løytnant. Den 29. oktober 1917 ble Gaby gasset under den 28. bataljons deltakelse i slaget ved Passchendaele.

### Victoria Cross

Gaby var 26 år gammel og tjenestegjorde som løytnant i 28. bataljon av Australian Imperial Force, da følgende handling fant sted som resulterte i at han ble tildelt Victoria Cross. Den 8. august 1918, i starten på den allierte hundredagersoffensiven fungerte Gaby som leder av bataljonens kompani 'D', som var beordret til et angrep omkring Villers-Bretonneux i Frankrike under slaget ved Amiens. Da fremrykkingen ble forhindret av tysk styrke omtrent 35 meter på den andre siden av piggtråden fant Gaby en luke og nærmet seg den sterke befestningen under tung maskingevær- og rifleild. Han tømte sin revolver inn i garnisonen og fordrev mannskapene fra sine våpen og tok 50 til fange samt fire maskingevær. Tre dager senere, den 11. august 1918 mens han ledet sine menn under et angrep ved Lihons, ble han drept.

Begrunnelsen for tildelingen av Victoria Cross fra *London Gazette* den 30. oktober 1918 er som følger:

> For most conspicuous bravery and dash in attack, when on reaching a wire in front of an enemy trench, strong opposition was encountered. The advance was at once checked the enemy being in force about 40 yards beyond the wire, and commanding the gap with machine guns and rifles. Lieutenant Gaby found another gap in the wire, and, single handed, approached the strong point while machine guns and rifles were still being fired from it. Running along the parapet, still alone, and at point blank range, he emptied his revolver into the garrison, drove the crews from their guns, and compelled the surrender of 50 of the enemy with four machine guns. He then quickly reorganized his men, and led them on to his final objective, which he captured and consolidated. Three days later, during an attack, this officer again led his company with great dash to the objective. The enemy brought heavy rifle and machine gun fire to bear upon the line, but in the face of this heavy fire Lieutenant Gaby walked along his line of posts, encouraging his men to quickly consolidate. While engaged on this duty he was killed by an enemy sniper.
> 
> 
> 

Gaby er gravlagt på Heath Cemetery i Harbonnieres i Frankrike. Han var ugift da han døde. «The Alfred Gaby ward» på sykehuset Repatriation General Hospital, Hollywood ble navngitt til hans ære.

Referanser
----------

1. 1 2   Find a Grave, oppført som Alfred Edward Gaby, Find a Grave 9790851, besøkt 9. oktober 2017[Hentet fra Wikidata]
2. 1 2 3  Elliott, D. (1981). *Gaby, Alfred Edward (1892–1918)*. *Australian Dictionary of Biography*. Volume 8. Melbourne University Press. s. 607.
3. 1 2 3 4 5  Belham, David (2009). *The Blue Diamonds: The History of 7th Brigade, 1915–2008*. Puckapunyal, Victoria: Department of Defence. s. 49. OCLC 525034269.
4. 1 2 3  «Alfred Gaby». *AIF Project*. adfa.edu.au. Arkivert fra originalen 4. juni 2011. Besøkt 9. september 2009.  «Arkivert kopi». Archived from the original on 4. juni 2011. Besøkt 3. juli 2016. CS1-vedlikehold: Uheldig URL (link)
5. ↑  *The London Gazette*: (Supplement) no. 30982. p. 12802. 1918-10-30. Retrieved 2015-05-14.
6. ↑  «Our Hospital: A History of Caring». Ramsay Health. Arkivert fra originalen 19. desember 2013. Besøkt 18. desember 2013.  «Arkivert kopi». Arkivert fra originalen 19. desember 2013. Besøkt 3. juli 2016.

|  |  |
| --- | --- |
| Oppslagsverk/autoritetsdata | Australian Dictionary of Biography **·** Geni
 |

Portal: Første verdenskrig